རྒྱལ་ཁབ་ནང་ལུ་རུ་པི་མ་ལང་པའི་དཀའ་ངལ་ཐོན་མི་འདི་བསལ་ཐབས་ལུ་འབྲུག་ཚོང་དང་བཟོ་གྲྭ་ཚོགས་སྡེ་གི་ཁ་ཐུག་ལས་གཞུང་ལུ་ངོས་ལེན་གྱི་ཞུ་བ་ཁག་བཅུ་ཐམས་སྦེ་ཕུལ་ཏེ་ཡོདཔ་ད་ངོས་ལེན་གྱི་ཞུ་བ་ཚུ་ཡང་ཕྱི་ལས་སྐྱིན་འགྲུལ་ལེན་ནི་གི་ལམ་སྟོན་དང་ཡུན་རིངམོ་སྦེ་དངུལ་གསོག་འཇོག་འབད་ནི་གི་ལམ་སྟོན་ཚུ་བསྐྱར་ཞིབ་འབད་ནི་དང་ཚོང་སྡེ་གསརཔ་འགོ་བཙུགས་ནི་དང་ཕྱི་ཡི་མ་རྩ་གཞི་བཙུགས་ཀྱི་དངུལ་ཁང་སྒོ་ཕྱེ་ནི་གི་ལམ་ལུགས་ཚུ་གོ་ཡངས་དྲག་བཟོ་དགོ་པའི་སྙན་ཞུ་ཕུལ་མི་ལུ་འབྲུག་ཕུན་སུམ་ཚོགས་པའི་གཞུང་གིས་འབྲུག་ཚོང་དང་བཟོ་གྲྭ་ཚོགས་སྡེ་གི་ཁ་ཐུག་ལས་འདི་བཟུམ་གྱི་ངོས་ལེན་གྱི་ཞུ་བ་ཕུལ་མི་འདི་ལེགས་ཤོམ་ཨིན་ཏེ་ར་འབད་རུང་ངོས་ལེན་འདི་ཚུ་ཡིད་ཆེས་ཏོག་ཏོ་ཅིག་མིན་འདུག་ཟེར་བཀོད་མི་དེ་ཡང་གཞུང་དང་རྒྱལ་གཞུང་དངུལ་ལས་དབང་འཛིན་དེ་ལས་སྒེར་སྡེ་དང་དངུལ་ཁང་ཚུ་གི་ཁ་ཐུག་ལས་ཐབས་ཤེས་ག་དེ་དྲག་དྲག་བཏོན་ཏེ་ར་ཡོད་རུང་དེ་བཟུམ་གྱི་དཀའ་ངལ་འདི་ཐོན་ནི་ཨིནམ་མ་ཚད།ཚོང་འབྲེལ་དོན་ལས་དངུལ་ཁང་ཚུ་བརྒྱུད་དེ་ཕྱི་ལས་སྐྱིན་འགྲུལ་ལེན་ནི་འདི་འོས་འབབ་མེད་ཟེར་ཨིནམ་དང་འདི་ཡང་དངུལ་ཁང་ཚུ་གིས་ཕྱི་ཡི་དངུལ་སྐྱིན་འགྲུལ་ལེན་ཞིནམ་ལས་ང་བཅས་རའི་དངུལ་ནང་སྦེ་སྐྱིན་འགྲུལ་བྱིན་ད་པ་ཅིན་དངུལ་ཚབ་སྤྲོད་ནི་གི་ནང་སྟབས་མ་བདེཝ་ཐོན་འོང་ཟེར་ཨིན་མས།